CELEX: 62009TN0515
Language: da
Date: 2009-12-21 00:00:00
Title: Sag T-515/09 P: Appel iværksat den 21. december 2009 af Luigi Marcuccio til prøvelse af kendelse afsagt den 7. oktober 2009 af Personaleretten i sag F-3/08, Marcuccio mod Kommissionen

27.2.2010   
            
            
               DA
            
            
               Den Europæiske Unions Tidende
            
            
               C 51/39
            
         Appel iværksat den 21. december 2009 af Luigi Marcuccio til prøvelse af kendelse afsagt den 7. oktober 2009 af Personaleretten i sag F-3/08, Marcuccio mod Kommissionen
   (Sag T-515/09 P)
   2010/C 51/74
   Processprog: italiensk
   
      Parter
   
   
      Appellant: Luigi Marcuccio (Tricase, Italien) (ved avvocato G. Cipressa)
   
      Den anden part i appelsagen: Europa-Kommissionen
   
      Appellantens påstande
   
   
               —
            
            
               Under alle omstændigheder ophæves den appellerede kendelse fuldstændigt og uden undtagelse.
            
         
               —
            
            
               Det fastslås, at sagen fuldstændigt og uden undtagelse skulle have været antaget til realitetsbehandling i første instans.
            
         
               —
            
            
               Principalt: Appellanten gives fuldt ud medhold i sin påstand i første instans.
            
         
               —
            
            
               Indstævnte tilpligtes at betale appellantens sagsomkostninger for førsteinstansen og under appelsagen.
            
         
               —
            
            
               Subsidiært: Sagen hjemvises til fornyet behandling af Personaleretten i en ændret sammensætning.
            
         
      Anbringender og væsentligste argumenter
   
   Denne appel er iværksat til prøvelse af kendelse afsagt den 7. oktober 2009 af Personaleretten i sag F-3/08. Ved denne kendelse blev et søgsmål, som appellanten havde anlagt med påstand om annullation af en afgørelse, hvorved Kommissionen havde afslået at tilstille appellanten en italiensk oversættelse af en tidligere afgørelse, samt om at indstævnte tilpligtedes at betale erstatning for den skade, som appellanten var blevet tilføjet derved, afvist som åbenbart ugrundet. Ved den appellerede kendelse blev appellanten endvidere i medfør af artikel 94, stk. 1, litra a), i Personalerettens procesreglement pålagt at betale et beløb på 1 000 EUR til Personaleretten.
   Appellanten har til støtte for sin appel fremsat følgende anbringender:
   
                
            
            
               Der foreligger en total mangel på begrundelse og en urigtig gengivelse og fordrejning af sagens faktiske omstændigheder for så vidt angår Personalerettens udtalelser om appellantens mulighed for at forstå indholdet af den omhandlede skrivelse i de sprogversioner, som han har modtaget.
            
         
                
            
            
               Der foreligger en tilsidesættelse af lovbestemmelser om enhver borgers ret til at henvende sig til en EU-institution under anvendelse af et hvilket som helst af de officielle EU-sprog og til at modtage et svar på et af disse sprog.
            
         
                
            
            
               Der foreligger en urigtig fortolkning og anvendelse af artikel 94 i Personalerettens procesreglement.